
С   Ъ   О   Б   Щ   Е   Н   И   Е

Община Бяла, уведомява своите граждани, че съгласно чл. 40 от Закона за биологичното разнообразие /ЗБР/ се забранява търговията с взети от природата екземпляри от диворастящи застрашени и защитени растения под ограничителен режим на ползване, включени в приложение № 3 към същия закон, в т.ч. снежно кокиче, пролетна циклама, оливиеров минзухар, битински синчец, горска теменуга, кукуряк, иглика, божур, кукувиче грозде и др.; клонки от бодлив и подезичен златолист, както и на луковици, туфи, коренища предназначени за засаждане.
За нарушение на забраната по чл. 40 от ЗБР, физическите лица се наказват с глоба от 100 до 5000 лв., а на юридически лица и еднолични търговци се налага имуществена санкция от 500 до 10 000 лв. /чл. 125, ал. 1 от ЗБР/
Съгласно чл. 41 от Закона за биологичното разнообразие под режим на опазване и регулирано ползване от природата се поставят диви растения, посочени в приложение № 4 към същия закон, като в чл. 42, ал. 2 от ЗБР е предвидено режимите и условията за опазване и ползване да се въвеждат със заповеди на министъра на околната среда и водите, които се обнародват в „Държавен вестник“.
За неспазване на режимите и условията, определени в заповедите по чл. 42, ал.2 от ЗБР, физическите лица се наказват с глоба от 100 до 1000 лв., а на юридическите лица и еднолични търговци се налага имуществена санкция от 200 до 5000 лв. /чл. 124, ал. 1 от ЗБР/.

